Document ID: 32007R1572

РЕГЛАМЕНТ (ЕО) № 1572/2007 НА КОМИСИЯТА
от 21 декември 2007 година
за определяне на референтните цени за някои рибни продукти за риболовната 2008 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 104/2000 на Съвета от 17 декември 1999 г. относно общата организация на пазарите за рибни продукти и продукти от аквакултури (1), и по-специално член 29, параграфи 1 и 5 от него,
като има предвид, че:
(1)
Регламент (ЕО) № 104/2000 предвижда, че референтни цени, валидни за Общността, могат да се определят всяка година, по продуктова категория, за продукти, които не са предмет на тарифно суспендиране съгласно член 28, параграф 1. Същата възможност е предвидена за продукти, които по силата на това, че са предмет или на обвързващо тарифно намаление съгласно СТО, или на други преференциални договорености, следва да спазват референтна цена.
(2)
За продуктите, изброени в приложение I, части A и Б към Регламент (ЕО) № 104/2000, референтната цена е същата както цената на изтегляне, определена в съответствие с член 20, параграф 1 от посочения регламент.
(3)
Продажните цени и цените на изтегляне за съответните продукти са определени за риболовната 2008 г. в Регламент (ЕО) № 1570/2007 (2) на Комисията
(4)
Референтната цена за продукти, различни от изброените в приложения I и II към Регламент (ЕО) № 104/2000, е установена на базата на среднопретеглените митнически стойности, отчетени от пазарите или пристанищата на внос през трите години, непосредствено предшестващи датата, на която е определена цената.
(5)
Не е необходимо да се определят референтни цени за всички видове, обхванати от критериите, определени в Регламент (ЕО) № 104/2000, и по-специално за тези, които са внесени от трети страни в незначителни количества.
(6)
Мерките, предвидени в настоящия регламент, са в съответствие със становището на Управителния комитет по рибните продукти,
ПРИЕ НАСТОЯЩИЯ РЕГЛАМЕНТ:
Член 1
Референтните цени за риболовната 2008 г. на рибни продукти, както са посочени в член 29 от Регламент (ЕО) № 104/2000, са определени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2007 година.

Labels: 2
6